kardosdrur/scandi-wiki huggingface dataset:
Södra Finlands militärlän

Södra Finlands militärlän (finsk: Etelä-Suomen sotilaslääni) er et af hærens fire militære len indenfor Finlands försvarsmakt. Militærlenets stab er placeret i Helsingfors, og det har landskabet Nyland som sit område. Lenet er inddelt i tre regionale kontorer eller regionalbyråer, som de kaldes i Finland.

Regionalbureauer (Regionkontorer) 
 Helsingfors Regionalbureau: Omfatter Hovedstadsregionen 
 Östra Nylands Regionalbureau i Träskända: Omfattar Östra Nyland, Hyvinge, Träskända, Kervo, Mäntsälä, Nurmijärvi, Borgnäs og Tusby
 Nylands Regionalbureau i Dragsvik ved Raseborg: Omfattar Hangö, Raseborg, Ingå, Sjundeå, Kyrkslätt, Lojo, Karislojo og Nummi-Pusula

Finlands militær
Finlands len
Sydfinland
Nyland
Etableret i 2008
Hylocomiaceae

Hylocomiaceae er en familie af mosser. Fire af de 15 slægter findes i Danmark.

Medlemmerne af denne familie er bl.a. karakteriseret ved en kort, dobbelt bladribbe og en glat seta.

Danske slægter 

 Ctenidium
 Hylocomium
 Pleurozium
 Rhytidiadelphus

Øvrige slægter 

 Hylocomiastrum
 Leptocladiella
 Leptohymenium
 Loeskeobryum

 Macrothamnium
 Meteoriella
 Neodolichomitra
 Orontobryum

 Puiggariopsis
 Rhytidiopsis
 Schofieldiella

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

 
Mosfamilier
Partei der Vernunft

Partei der Vernunft (pdv) er et tysk politisk parti, der blev grundlagt i 2009. Partiet er et libertariansk parti.

Valgresultaterne og sæder 
 Kommunale valg i Niedersachsen 2011:
 Bremervörde: 1 plads
 Harsefeld: 1 plads
 Samtgemeinde Harsefeld: 2 pladser

 Delstatsvalg i Nordrhein-Westfalen 2012: 0,1 %

Eksterne henvisninger 

 Partiets websted

Referencer 

Politiske partier i Tyskland
Etableret i 2009
Libertarianisme
Liberale partier
Ditrichaceae

Ditrichaceae er en familie af mosser. Fire af de 24 slægter findes i Danmark.

Medlemmerne af denne familie er alle små planter med lancetformede blade.

Danske slægter 

 Ceratodon
 Distichium
 Ditrichum
 Pleuridium

Øvrige slægter 

 Astomiopsis
 Austrophilibertiella
 Bryomanginia
 Cheilothela
 Chrysoblastella

 Cladastomum
 Cleistocarpidium
 Crumuscus
 Cygniella
 Ditrichopsis

 Eccremidium
 Garckea
 Kleioweisiopsis
 Rhamphidium
 Saelania

 Skottsbergia
 Strombulidens
 Trichodon
 Tristichium
 Wilsoniella

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument
Oliver Janich

Oliver Janich (født 3. januar 1973 i München) er en tysk journalist, forfatter og politiker. Han er medstifter og er formand for Partei der Vernunft.

Værker 
 Money-Management. Rationalität und Anwendung des Fixed-fractional-Ansatzes. TM-Börsenverlag, Rosenheim 1996, 
 Das Kapitalismus-Komplott. Die geheimen Zirkel der Macht und ihre Methoden. FinanzBuch-Verlag, München 2010,

Eksterne henvisninger 
 
 Personal website

Noter 

Journalister fra Tyskland
Faglitterære forfattere fra Tyskland
Politikere fra Tyskland
Personer fra München
Libertarianisme
Norra Karelen

Norra Karelen (finsk Pohjois-Karjalan maakunta) er et landskab og en sekundærkommune i det østlige Finland.
 
Norra Karelen består af 14 kommuner, der tilsammen havde næsten 166.000 indbyggere i 2010. Joensuu er landskabets hovedby.

Nabolandskaber 
Norra Karelen grænser i sydvest op til Södra Karelen, i vest til Södra Savolax og Norra Savolax, i nord til landskabet Kajanaland og i øst til Rusland.

Regionen Østfinland 
Norra Karelen hører administrativt under Østfinlands regionsforvaltning. Det samme gør landskaberne Södra Savolax og Norra Savolax.

Som resten af Sydøstfinland hører Norra Karelen under Östra Finlands militärlän.

Kommuner 
Norra Karelen består af 14 kommuner. De fem byer (städer) er skrevet med fed skrift.

 Rääkkylä - Bräkylä
 Ilomantsi - Ilomants
 Joensuu
 Juuka - Juga
 Kitee - Kides
 Kontiolahti - Kontiolax
 Lieksa
 Liperi - Libelits
 Nurmes
 Outokumpu
 Polvijärvi
 Tohmajärvi
 Valtimo

 
Finlands landskaber
Østfinland
Etableret i 1998
Kidal (region)

Kidal er en af otte regioner i Mali, og dækker et areal på 151.430 km². Den ligger i den nordlige del af landet, og indenfor grænserne af det område Azawad (MNLA) i 2012 har erklæret uafhængigt, en uafhængighed som ikke er anerkendt af nogen lande eller internationale organisationer. Regionen er for tiden kontrolleret af forskellige væbnede grupperinger som Ançar Dine og MNLA. Regionens hovedstad er byen Kidal.

Geografi 
Regionen grænser i vest til regionen Timbuktu, i syd til regionen Gao, til landet Niger mod øst og Algeriet i nord.

Kidal har ørkenklima, med dagtemperaturer op til 45 °C.

I 2009 havde regionen en befolkning på 67.638 indbyggere. Regionen er isoleret og tyndt befolket, med omkring 0,5 indbyggere pr. kvadratkilometer. Befolkningen består i stor grad af nomadiske tuareger.

Regionens største byer er Kidal, Tessalit og Aguelhok.

Økonomi og infrastruktur 
De vigtigste erhverv i regionen er husdyrhold, kunst og handel. Kommercielt landbrug er etableret enkelte steder i Kidal, området er ekstremt isoleret, uden asfalterde veje eller floder til transport.

Historie 
Regionen har vært gennem flere oprør af tuaregerne, blandt disse i 1963-64 og 1990-91. Regionen Kidal blev dannet 8. august 1991.

Ved udgangen af 2011 var en gruppe af tuareger, MNLA, igen aktive i regionen. Organisationen erklærede Azawad som en uafhængig republik i april 2012, med Kidal som en del af en ny, men ikke anerkendt stat.

Kultur 
Regionen er befolket primært af tuareger, et nomadisk folkeslag af berbisk oprindelse. Tuaregerne bruger tifinagh-alfabetet.

Selv om den nomadiske livsstil anses som den bedst tilpassede i forhold til de krævende klimatiske forhold i regionen, er der opstået flere byer: Aguelhok, Tessalit og Tinzaouaten.

Administrativ inddeling 

Kidal er inddelt i fire kredse (Cercle), som til sammen består af elleve kommuner:

Eksterne kilder og henvisninger 

 Info om Kidal , (fransk)
  (fransk)

Malis regioner
Dawda Jawara

H.E. Sir al-Haji Dawda Kairaba Jawara (født 16. maj 1924, død 27. august 2019) var en gambisk politiker, der var Gambias første præsident fra 1970 indtil 1994, hvor han blev væltet ved et statskup og måtte gå i eksil. Hans efterfølger blev dermed officeren Yahya Jammeh, der har været præsident siden. Før Jawara blev præsident, var han mellem 1962 og 1970 Gambias premierminister. Gambia under Dawda Jawara blev kaldt for Afrikas eneste demokrati grundet flerpartisystemet, der eksisterede.

Referencer 

Gambias præsidenter
Samson

Samson er en jødisk helt fra Det Gamle Testamente.
Fortællingen om ham findes i Dommerbogens kapitel 13 til 16, hvor han omtales for sine vældige kræfter.
Specielt kendt er historien om Samson og filisterkvinden Dalila.
Samson bliver forelsket i hende, og hun får ham til at røbe, at hemmeligheden bag hans kræfter er hans lange hår.
En nat får hun raget håret af ham, og filistrene gør ham til slave.

Historien er behandlet i kunsten.
Carl Heinrich Bloch malede i 1863 Samson hos filistrene, der hænger på Statens Museum for Kunst. Camille Saint-Saëns skrev operaen Samson og Dalila.

Henvisninger

Eksterne henvisninger 

 
 

Personer i Det Gamle Testamente
Personer i antikken der har begået selvmord
Weekend (britisk film fra 2011)

Weekend er et britisk romantisk drama fra 2011, instrueret af Andrew Haigh og med Tom Cullen og Chris New i hovedrollerne.

Handling 

Efter en nat i byen med sine hetero-venner smutter Russell (Tom Cullen) forbi en bøssebar på vejen hjem. Her scorer han Glen (Chris New), som næste morgen spørger, om han må interviewe Russell til et kunstprojekt. Som weekenden skrider frem, udforsker Russell og Glen nysgerrigt byen og hinanden.

Medvirkende 
 Tom Cullen          – Russell
 Chris New           – Glen
 Kieran Hardcastle   – Sam
 Sarah Churm         – Helen
 Vauxhall Jermaine   – Damien
 Martin Arrowsmith   – Martin
 Laura Freeman       – Jill
 Jonathan Race       – Jamie
 Steve Blackman      – "Hetero-mand i baren"
 Jonathan Wright     – Johnny
 Loreto Murray       – Cathy
 Julius Metson Scott – Paul
 Joe Doherty         – Justin

Eksterne henvisninger 
 
 Filmens officielle hjemmeside

Britiske film fra 2011
Film fra Storbritannien
Romantiske dramafilm
Dramafilm fra Storbritannien
LGBT-relaterede film fra Storbritannien
Patrick "Bang" Nielsen

Patrick "Bang" Nielsen (født 14. november 1987) er en dansk fodboldspiller, der senest spillede for Viborg FF.

Han kan både spille som back, fløj, angriber.

Karriere

Skive IK 
"Bang" Nielsen spillede sin første kamp i 1. division, da han for Skive IK var med til at spille 1-1 på Sparbank Arena mod Herfølge Boldklub. I sæsonen 2008-09 spillede han 21 kampe og scorede tre mål for klubben i 1. division. Derudover blev det i efteråret 2008 til to kampe i DBU Pokalen. I den efterfølgende sæson blev han registreret for 24 kampe og tre mål.

Den 30. juni 2010 forlod Patrick Nielsen klubben efter kontraktophør.

Kjellerup IF 
Efter opholdet i Skive, skiftede Patrick Nielsen i sommeren 2010 til det daværende danmarksserie-hold fra Kjellerup IF. Klubben vandt i 2010/11 rækken, og rykkede for første gang i klubbens historie op i 2. division. Nielsen var sideløbende med fodbolden begyndt at læse til pædagog i Silkeborg, hvor han også var bosat. I sommeren 2011 var han på et ugelangt træningsophold i naboklubben Viborg FF, men han valgt at afbryde allerede indledte forhandlinger om en kontrakt, og vende tilbage til Kjellerup for endnu en sæson.

I sæsonen 2011/12 blev han topscorer for klubben, og den sjette bedste i 2. division Vest, med i alt 15 mål..

Viborg FF 
I sommeren 2012 skrev "Bang" Nielsen en kontrakt med 1. divisionsklubben Viborg FF, der var gældende indtil 30. juni 2014. I sin første halvsæson i klubben markerede Nielsen sig som en af profilerne på holdet og blev fast mand på venstre back, hvilket gjorde at han i december 2012 fik forlænget sin kontrakt med klubben frem til 31. december 2016.

Han blev den 2. Februar 2015 udlejet til FC Fredericia for resten af sæsonen

Den 12. august 2015 blev han udlejet til Vendsyssel FF for resten af 2015. Lejeaftalen blev senere forlænget til den 30. juni 2016.

Den 29. juni 2016 blev hans kontrakt hos Viborg FF ophævet.

Eksterne henvisninger 

 Spillerprofil på Viborg FFs officielle hjemmeside

Referencer 

Fodboldspillere fra Danmark
Fodboldspillere fra Skive IK
Fodboldspillere fra Kjellerup IF
Fodboldspillere fra Viborg FF
Wold

Navnet Wold kan henvise til flere personer:
 Adolph Wold
 Anita Wold
 Herman Wold
 Knud Wold (1907, København  1992), en dansk direktør og grosserer
 Susse Wold (* 1938, Frederiksberg), en dansk skuespiller
 Stednavnelister
 Stow-on-the-Wold

Se også 
 Wolde
 Wolden
 Wolder
Aurdal

Aurdal henviser til:

 Norge
 Nord-Aurdal
 Sør-Aurdal
Ceratodon

Ceratodon (Horntand) er en slægt af mosser med to arter i Danmark. Ceratodon kommer fra græsk og betyder netop 'horntand', hvilket hentyder til sporehusets peristomtænder, som er dybt kløvede og derfor hver især kan minde om et par horn.

De modne sporehuse hos Ceratodon er dybt furede. Bladranden er tilbagebøjet.

 Gulbørstet horntand Ceratodon xanthopus
 Rød horntand Ceratodon purpureus

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument
 Bernard Goffinet – Bryology (and Lichenology) Systematik

Planteslægter
Ditrichaceae
Femern Amt

Femern Amt (også Femer Amt) var et amt i Hertugdømmet Slesvig (≈ Sønderjylland) før 1864.

Femern Amt bestod af selve landskabet Femern med flækken Petersdorf og købstaden Burg.

Amtmænd 

Fra 1699 indtil 1713/1721, hvor Danmark besatte Hertugdømmet Slesvig, havde Femern ingen amtmand, men blev regeret fra Cismar Amt. Amtsforretningerne blev varetaget af landfogederne (se nedenfor).

Landfogeder 

Efter 1713 forsvandt landfogedembedet.

Kilder 
 Günther Wolgast: Landesherrschaft und kommunale Selbstregierung auf der Insel Fehmarn: Ein Beitrag zum Verhältnis landesherrlicher Administration und autonomer bäuerlicher Rechtsgemeinden, privattryk 1974 (doktordisputats ved Universität Hamburg).

Slesvigs amter (før 1864)
Snor

En snor er et langt materiale, der er fremstillet af sammenvundne tråde. Sammensnoes flere snore kan det kaldes reb. Snore bruges til praktiske formål, f.eks. til at binde eller hænge ting op. En snor kan laves af organisk materiale som f.eks. hamp og bomuld eller syntetiske materialer som nylon og polyetylen.

Tråde
Stay Away, Joe (sang)

"Stay Away, Joe" er en komposition af Sid Wayne og Ben Weisman og er indsunget af Elvis Presley. "Stay Away, Joe" var titelnummer til Elvis Presley-filmen Stay Away, Joe fra 1968. Sangen blev indspillet af Elvis i RCAs Studio B i Nashville den 1. oktober 1967.

Sangen blev ikke udsendt som singleplade, og der blev ikke udsendt et samlet soundtrack fra filmen. "Stay Away, Joe" udkom på LP'en Let's Be Friends, der kom på gaden i april 1970. Næste udsendelse af sangen var på albummet Kissin' Cousins/Clambake/Stay Away, Joe fra 1994.

"Stay Away, Joe" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra hans mange spillefilm fra 1960'erne.

Referencer 

Elvis Presley-sange
Sange fra 1967
Howland-øen

Howland-øen (engelsk Howland Island Territory) tilhører "USA's ydre småøer". Sammen med Baker Island kendes den som Baker-Howland-øerne, da de kun ligger ca. 100 km fra hinanden. Howland-øen har tilhørt USA siden 5. februar 1857.

Geografi 
Øen er en koralø i det centrale Stillehav og har et areal på 1,8 km² (lidt mindre end Nekselø) og øens højeste punkt er kun 6 meter over havet. Øen er mestendels sanddækket med lav vegetation og den har ingen ferskvandskilder. Øen, som er ubeboet, forvaltes direkte fra USA af U.S. Fish and Wildlife Service, som tilhører U.S. Department of the Interior. Øen er i dag naturbeskyttelsesområde.

Historie 
Øen blev opdaget i 1822 af kaptajn George B. Worth, USA.

Eksterne links 
 om Howland-øen 
 om Howland-øens geografi

Øer i USA
Øer i Oceanien
H.C. Wind

Hans Christian Wind (født 17. maj 1932 i Tønder) er en dansk teolog.

H.C. Wind blev student fra Tønder Gymnasium i 1951, cand.theol. fra Aarhus Universitet i 1958 og dr.theol. i 1974 på en afhandling om erkendelse og eksistens hos Martin Heidegger. Han er docent emeritus ved Afdeling for Systematisk Teologi ved Aarhus Universitet. I 1997 udkom et festskrift til H.C. Wind (Teologi og modernitet. Tilegnet H.C. Wind på 65-årsdagen 17. maj 1997, Aarhus Universitetsforlag 1997. )

Han er far til EU-professor Marlene Wind.

Kilder 

Teologer fra Danmark
Ansatte ved Aarhus Universitet
Personer fra Tønder
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark
Renault 17

Renault 17 eller R17 var en tredørs coupé introduceret af Renault i juli 1971. Bilen med forhjulstræk på basis af Renault 12 var efterfølgeren for Renault Caravelle med motorer fra Renault 16.

Samtidig med R17 kom søstermodellen Renault 15 på markedet. Den adskilte sig gennem enklere forlygter fra R12, en enklere sidelinie og en mindre 1.300 cm³-motor med 44 kW (60 hk) som R15 TL. R15 TS var udstyret med samme motor som R17 TL, på 1.565 cm³ med 66 kW (90 hk). R15 fandtes kun som lukket coupé, altså ikke med targatag. De bageste sideruder kunne kun åbnes på klem og ikke rulles ned.

Historie 
R17 blev bygget hos Renault España i Palencia.

Renault 17 TL havde en firecylindret rækkemotor på 1.565 cm³ med 66 kW (90 hk), som gav bilen en topfart på 170 km/t. Forhjulene var ophæng enkeltvis på dobbelte tværlænker med skruefjedre og med hydrauliske teleskopstøddæmpere og stabilisatorer. Bilen havde skivebremser på forhjulene og tromlebremser på baghjulene.

Udover coupéversionen fandtes der en targaversion. Den samtidig introducerede model Renault 17 TS havde benzinindsprøjtning, hvilket gav motoren en effekt på 79 kW (107 hk) og en topfart på 180 km/t. Bilen kunne som alternativ til den femtrins manuelle gearkasse også fås med tretrins automatgear.

I efteråret 1974 fik modellerne TS og Automatic et lidt større motor på 1.605 cm³. Med indstillingen R12 Gordini kunne R17 nu fås med dette tilnavn.

Facelift 
I marts 1976 blev for- og bagpartiet modificeret. Den faceliftede model kunne kendes på de bredere forlygter. Samtidig fik TS-modellen en endnu større motor på 1.647 cm³, som var identisk med motoren i R16 TX og nu kun havde dobbelt karburator og 72 kW (98 hk). Topfarten lå på ca. 175 km/t.

Efter kun tre års byggetid udgik R17 Gordini af programmet i sommeren 1977.

I august 1979 ophørte produktionen. Efterfølgeren hed Renault Fuego og kom på markedet i foråret 1980.

I udlandet 
I USA blev bilen også solgt under betegnelsen Renault Gordini Coupé Convertible, og i Italien og Spanien som Renault 177, da 17 der gælder som ulykkestal.

Eksterne henvisninger 

17
Forhjulstrukne biler
Biler introduceret i 1971
Biler fra 1970'erne
Coupéer
Integreret udviklingsmiljø

Integreret udviklingsmiljø eller integreret softwareudviklingsmiljø forkortes til IDE efter engelsk Integrated Development Environment. En IDE er et stykke software, som gør softwareudvikling mere belejligt. Alternativt kan man nøjes med blot en teksteditor og fx en kommandolinjegrænseflade (CLI).

En IDE består normalt af:
 En teksteditor til redigering af kildekode
 Værktøjer til at bygge projektet, herunder aktivere oversætteren.
 En debugger til at analysere sig frem til fejl.
 En hurtig tilgang til filer og til de dele af et program, man aktuelt har behov for at studere/ændre. Det kan være i form af en oversigt over funktioner, variable og klasser og en mulighed for at springe fra en reference til en af disse til definitionen.

Nogle IDE'er indeholder desuden:
 En interaktiv fortolker til at afprøve kodestykker i.
 En GUI-designer til at tegne grafiske grænseflader som skal indgå i projektet.
 Et versionsstyringssystem til at holde styr på bl.a. kildetekstfilerne.
 En grafisk oversigt over det objekt-orienterede hierarki af klasser.
 En profiler som kan måle ressourceforbrug i form af processor, hukommelse eller I/O-aktivitet.

Udviklingsværktøjer
Henning Lehmann

Henning Jensen Lehmann (født 25. juni 1933 i Gårslev Sogn) er en dansk teolog og professor emeritus.
 
Lehmann er søn af husmand Niels Jensen (død 1957) og hustru Else Kathrine f. Lehmann (død 1975). Han er uddannet cand.theol i 1960 og blev 1975 dr.phil. på en afhandling om oldkirkelige prædikener fra det 4. og 5. århundrede.

Lehmann var dekan for Det Teologiske Fakultet (Aarhus Universitet) 1971-74 og 1980-83. 1983-2002 var han rektor for Aarhus Universitet.

Fra 2002 var han professor emeritus i østkirkelige studier ved Det Teologiske Fakultet, som siden 2011 indgår i Aarhus Universitets Institut for Kultur og Samfund.

Ordner og medaljer 
1. januar 2002 blev Lehmann Kommandør af Dannebrog.

25. juni 2013 fejrede Henning Lehmann sin 80 års fødselsdag ved at holde en offentlig forelæsning, baseret på hans artikel om de 19 bøger, der indgår i Det kongelige Biblioteks samling af armenske bøger fra 1500-tallet til 1700-tallet og var udstillet i Den Sorte Diamant i 2012.
 Armeniens ambassadør i Danmark var til stede ved forelæsningen og overrakte Henning Lehmann Movses Khorenatsi medaljen, der tildeles for "betydelige kreative bidrag indenfor armensk kultur, kunst, litteratur, uddannelse og humaniora".

Kilder

Eksterne kilder/henvisninger 
 Aarhus Universitet: Henning Lehmann ny professor i teologi

Ansatte ved Aarhus Universitet
Teologer fra Danmark
Personer i Kraks Blå Bog
Faglitterære forfattere fra Danmark
Kommandører af Dannebrog
Danskere i 1900-tallet
Danskere i 2000-tallet
Dansksprogede forfattere fra Danmark
Daewoo Lanos

Daewoo Lanos (type T100) var en bilmodel fra det sydkoreanske bilmærke GM Daewoo.

Historie 
Modellen kom på markedet i november 1996 som efterfølger for Nexia. Fra introduktionen fandtes modellen som hatchback med tre eller fem døre samt som firedørs sedan.

I efteråret 2000 fik modellen et facelift. Den faceliftede udgave kunne bl.a. kendes på andre baglygter, nye dørbeklædninger, standardmonteret ABS på alle modelvarianter og bedre støjdæmpning. Derudover tilkom udstyrsvariaten SE plus, og alle modelvarianter opfyldt nu Euro3.

Produktionen i Sydkorea blev indstillet i september 2003. Efterfølgeren Lacetti kom på markedet i marts 2004.

Udstyrsvarianter 
 SE: basisudstyr
 SE plus: udvidet udstyr (fra efteråret 2000)
 SX: topudstyr

Specialmodeller 
 Lanos Hurricane: med 1,6-litersmotor, spoilerpakke, sænket og 14" alufælge
 Lanos Cool Edition: standardudstyret med klimaanlæg

Tekniske data 

Motorerne er af fabrikanten ikke frigivet til brug med E10-brændstof.

Licensproduktion 

Daewoo Lanos blev fra 1997 bygget i Polen af FSO på licens fra Daewoo og fra starten af 2004 solgt som FSO Lanos, indtil produktionen blev indstillet i slutningen af 2007.

Daewoos i 1999 grundlagte russiske søstermærke Doninwest solgte Lanos under navnet Doninwest Asso. I mellemtiden udgik varemærket Doninwest, men fra 2005 blev modellen i Rusland solgt som Chevrolet Lanos. Et yderligere marked er Egypten. Bilen blev frem til 2017 også bygget og solgt i Ukraine som ZAZ Lanos. Der blev bilen under samme navn også solgt i en varebilsudgave under betegnelsen Lanos Pick-up. Med undtagelse af sedanversionens nye bagende var bilen identisk med Daewoo Lanos. Et yderligere navn for bilen var ZAZ Sens.

Referencer

Litteratur 
 Automobil Revue. Katalog 2002 (på tysk og fransk).
 Daewoo Lanos instruktionsbog. Varenr. MY97-T/970231-DAN-A.

Eksterne henvisninger 

 

Lanos
Små mellemklassebiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Gåsebryst (flødekage)

Gåsebryst er en klassisk dansk flødekage af lagkagebund eller butterdejsbund, som fyldes med flødeskum og konditorcreme og ofte med frugtmos eller syltetøj. Kagen dækkes af tyndt udrullet marcipan med lidt flormelis eller chokolade. Kagen stammer fra Vestsjælland og blev til i begyndelsen af 1900 tallet. Marcipanen ligner gåsens bryst, derfor kaldes den “gåsebryst"

Kagen findes i flere variationer. Den ligner frisertærten fra Sydslesvig.

Se også 
 Napoleonskage
 Kartoffelkage

Eksterne henvisninger

Referencer 

Kager
Danske kager